Жоба

ҚАЗАҚСТАН РЕСПУБЛИКАСЫНЫҢ

ЗАҢЫ

**Қазақстан Республикасының Әкімшілік құқық бұзушылық туралы кодексіне өзгерістер мен толықтырулар енгізу туралы**

1-бап. 2014 жылғы 5 шілдедегі Қазақстан Республикасының Әкімшілік құқық бұзушылық туралы кодексіне мынадай өзгерістер мен толықтырулар енгізілсін:

1. 444-бапта:

2-бөлік мынадай редакцияда жазылсын:

«2. Жиырма бес жасқа дейінгі адамдарды құмар ойындармен және (немесе) ақшаға, заттарға және өзге де құндылықтарға бәс тігумен айналысуға тарту –

жеке тұлғаларға екі жүз айлық есептік көрсеткіш мөлшерінде айыппұл салуға әкеп соғады.»;

мынадай мазмұндағы 2-1, 2-2 және үшінші бөліктермен толықтырылсын:

«2-1. Жиырма бес жасқа дейінгі адамдарға, сондай-ақ құмар ойындарға және (немесе) бәс тігуге қатысуы шектелген адамдарға құмар ойындарға және (немесе) бәс тігуге қатысуға рұқсат ету –

орта кәсіпкерлік субъектілеріне – үш жүз, ірі кәсіпкерлік субъектілеріне бір мың айлық есептік көрсеткіш мөлшерінде айыппұл салуға әкеп соғады.

 2-2. Құмар ойындарға және (немесе) бәс тігуге қатысуы шектелген адамдар тізіміндегі адамдарға құмар ойындарын және (немесе) бәс тігуді ұйымдастыруға және өткізуге рұқсат ету –

орта кәсіпкерлік субъектілеріне – үш жүз, ірі кәсіпкерлік субъектілеріне бір мың айлық есептік көрсеткіш мөлшерінде айыппұл салуға әкеп соғады.

3. Осы баптың 2-1, 2-2-бөліктерінде көзделген, әкімшілік жаза қолданылғаннан кейін бір жыл ішінде қайталап жасалған әрекеттер –

лицензияның қолданылуын тоқтата тұруға әкеп соғады.».

1. 445-бапта:

мынадай мазмұндағы 6-1-бөлікпен толықтырылсын:

«6-1. Ойын бизнесін ұйымдастырушының ойын мекемелерінде, букмекерлік кеңсе және тотализатор үй-жайларында, казино мен ойын автоматтары залының кассаларында, букмекерлік кеңсе мен тотализатордың кассаларында және электрондық кассаларда, меншікті интернет-ресурстарында құмар ойындарға және (немесе) бәс тігуге қатысудың қауіптері мен зияны туралы ескертуді орналастыру жөніндегі талаптарды сақтамауы –

лицензияның қолданылуы тоқтатыла тұрып, орта кәсіпкерлік субъектілеріне – үш жүз, ірі кәсіпкерлік субъектілеріне бір мың айлық есептік көрсеткіш мөлшерінде айыппұл салуға әкеп соғады.»;

он бірінші бөліктің бірінші абзацы «алтыншы,» деген сөзден кейін «6-1,» деген сандармен толықтырылсын;

1. 455-бапта:

мынадай мазмұндағы 1-1-бөлікпен толықтырылсын:

«1-1. Қазақстан Республикасының жарнама туралы заңнамасының ережелеріне сәйкес келмейтін букмекерлік кеңселер мен тотализаторлардың жарнамасын тарату және (немесе) орналастыру, сондай-ақ осындай жарнамаға қатысу –

жеке тұлғаларға – алпыс, лауазымды адамдарға – сексен, шағын кәсіпкерлік субъектілеріне немесе коммерциялық емес ұйымдарға – бір жүз жиырма, орта кәсіпкерлік субъектілеріне – бір жүз жетпіс, ірі кәсіпкерлік субъектілеріне төрт жүз айлық есептік көрсеткіш мөлшерінде айыппұл салуға әкеп соғады.»;

бесінші бөліктің бірінші абзацы «бірінші,» деген сөзден кейін «1-1,» деген сандармен толықтырылсын;

1. 684-баптың бірінші бөлігіндегі «445, 445-1,» деген сандар алып тасталсын;
2. 732-баптың бірінші бөлігіндегі «464-бабында» деген сөздер «444 (2-1, 2-2 және үшінші бөліктерінде), 445, 445-1, 455 (1-1-бөлігінде), 464-баптарында» деген сөздермен ауыстырылсын;
3. 804-баптың бірінші бөлігінде:

14) тармақшадағы «445,» деген сандар алып тасталсын;

14-1) тармақшадағы «214, 445-1-баптар» деген сөздер «214-бап» деген сөздермен ауыстырылсын;

7) 910-1-баптың бірінші бөлігіндегі «445 (бірінші, екінші, үшінші, төртінші, бесінші, алтыншы,» деген сөздер «444 (үшінші бөлігінде), 445 (бірінші, екінші, үшінші, төртінші, бесінші, алтыншы, 6-1,» деген сөздермен ауыстырылсын.

2-бап. Осы Заң алғашқы ресми жарияланған күнінен кейін күнтізбелік алпыс күн өткен соң қолданысқа енгізіледі.

**Қазақстан Республикасының**

 **Президенті**